ANAF are încasări mai mari ca anul trecut, dar nu suficient cât să acopere planul asumat la început de an, plan în baza căruia a fost construit bugetul de stat.

Ministrul Finanţelor, Eugen Teodorovici, a declarat în această seară la Digi24 că nu acceptă nicio modificare a planului, ba mai mult, conducerea agenţiei de admistrare fiscală va fi schimbată sau menţinută în funcţie de aceste încasări.

În prima partea a anului, veniturile fiscale au crescut cu peste 13%, potrivit ultimelor date publicate de ANAF.

Eugen Teodorovici: „Eu mă uit la TVA, accize, taxe vamale. Nu admit nici măcar un leu sub plan. Am spus-o şi la rectificare, în guvern. Eu mă raportez la un plan pe care s-a făcut şi buget. Şi am spus că nu accept niciun fel de scădere a acestuia. ANAF este obligat să vină cu măsuri concrete pentru a respecta planul, iar dacă nu va face asta se vor lua măsuri.”

FOTO: INQUAM PHOTOS - Octav Ganea